2867 Šteins

2867 Šteins er en liten asteroide i hovedbeltet oppdaget i 1969 av Nikolaj Tsjernykh og oppkalt etter Kārlis Šteins, en latvisk og sovjetisk astronom. Asteroiden ble besøkt av ESAs Rosetta-sonde 5. september 2008.

En studie gjennomført av astronomer ved det europeiske sørobservatorium viste at Šteins er en E-type-asteroide med en diameter på omtrent 4,6 km.«First albedo determination of 2867 Steins, target of the Rosetta mission» , S. Fornasier, I. Belskaya, M. Fulchignoni, M. A. Barucci, C. Barbieri En lyskurveanalyse gjennomført av Rosetta viste at Šteins har en rotasjonsperiode på omtrent seks timer, en irregulær form og ingen måner.«OSIRIS camera on Rosetta obtains ‘light curve’ of asteroid Steins», ESA-nettnotis.

Den 5. september 2008 fløy Rosetta-sonden forbin Šteins i en avstand av 800 km og med en relativt lav hastighet på 8,6 km/s. Sonden returnerte detaljerte bilder, og formen til asteroiden kunne fra den rette vinkelen ligne på en diamant. Bildene viste også en rekke kratre, blant de et par større som hadde en diameter på ca. to kilometer.«Steins: A diamond in the sky» - ESA-pressemelding etter Rosetta-sonden sin nærpassering av Šteins.

 Referanser 

 Eksterne lenker 
 Bilder og video av asteroiden tatt av Rosetta-sonden

Kategori:Hovedbelteasteroider
Kategori:E-type-asteroider
Kategori:Artikler i astronomiprosjektet
Kategori:Asteroider besøkt av romsonder
Kategori:Himmellegemer oppdaget i 1969
Kategori:Asteroider oppkalt etter personer
Kategori:Astronomiske oppdagelser av Nikolaj Tsjernykh